ᱱᱚᱵᱤᱱ ᱯᱟᱴᱱᱟᱭᱚᱠ
ᱱᱚᱵᱤᱱ ᱯᱟᱴᱱᱟᱭᱚᱠ (ᱡᱟᱱᱟᱢᱺ ᱑᱖ ᱚᱠᱴᱚᱵᱚᱨ, ᱑᱙᱖᱔) ᱫᱚ ᱥᱤᱧᱚᱤᱛ ᱫᱤᱥᱚᱢ ᱢᱤᱫᱴᱮᱱ ᱨᱟᱡᱟᱨᱤᱭᱟᱹ ᱟᱨ ᱱᱟᱦᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱱ ᱜᱮᱞ ᱯᱚᱱᱤᱡ ᱢᱩᱠᱷᱭᱟᱹ ᱢᱚᱱᱛᱨᱤ ᱠᱟᱱᱟᱭ| ᱩᱱᱤ ᱫᱚ ᱵᱤᱡᱩ ᱡᱚᱱᱚᱛᱟ ᱫᱚᱞ ᱨᱮᱱ ᱯᱟᱨᱥᱮᱛ ᱠᱟᱱᱟᱭ, ᱚᱱᱚᱞᱤᱭᱟᱹ ᱦᱚᱸ ᱠᱟᱱᱟᱭ ᱱᱤᱛ ᱦᱟᱹᱵᱤᱡ ᱛᱮ ᱯᱮᱭᱟ ᱯᱚᱛᱚᱵᱮ ᱚᱞ ᱟᱠᱟᱫᱟ|[᱑] ᱒᱐᱐᱙ ᱥᱮᱨᱢ ᱟᱨᱮ, ᱩᱱᱤ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱫᱤᱱ ᱛᱟᱦᱮᱸ ᱢᱩᱠᱷᱭᱟᱹ ᱢᱚᱱᱛᱨᱤ ᱵᱤᱠᱟᱹᱣ ᱮᱱᱟ| ᱮᱥᱠᱟᱨ ᱛᱮᱥᱟᱨᱤᱡ ᱢᱩᱠᱷᱭᱟᱹ ᱢᱚᱱᱛᱨᱤ ᱠᱟᱱᱟᱭ ᱚᱠᱚᱭ ᱫᱚ ᱵᱟᱨᱭᱟ ᱥᱟᱭ ᱟᱱᱟᱜ ᱥᱮᱨᱢᱟ ᱦᱩᱫᱟᱹ ᱨᱮ ᱛᱟᱦᱮᱸᱭᱮᱱᱟ, ᱯᱟᱹᱦᱤᱞ ᱫᱚ ᱯᱟᱣᱟᱱ ᱪᱟᱢᱞᱤᱝ ᱟᱨ ᱫᱚᱥᱟᱨ ᱫᱚ ᱡᱚᱛᱤ ᱵᱚᱥᱩ|[᱒][᱓]
ᱮᱛᱚᱦᱚᱵ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱟᱴᱱᱟᱭᱚᱠ ᱫᱚ ᱑᱖ ᱚᱠᱴᱚᱵᱟᱨ ᱑᱙᱔᱖ ᱥᱮᱨᱢᱟ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱨᱮᱱ ᱟᱯᱟᱛ ᱰᱚ ᱳᱰᱤᱥᱟ ᱯᱚᱱᱚᱛ ᱨᱮᱱ ᱯᱟᱹᱦᱤᱞ ᱢᱩᱠᱷᱭᱟᱹ ᱢᱚᱱᱛᱨᱤ ᱵᱤᱡᱩ ᱯᱟᱴᱱᱟᱭᱚᱠ ᱟᱨ ᱨᱮᱱ ᱯᱟᱧᱡᱟᱵᱤ ᱮᱨᱟ ᱜᱽᱭᱟᱱᱤ ᱴᱟᱠᱤᱱ ᱨᱮᱱ ᱦᱚᱯᱚᱱ ᱠᱟᱱᱟ|ᱯᱟᱴᱱᱟᱭᱚᱠ ᱫᱚ ᱣᱮᱞᱦᱢ ᱵᱚᱭᱥ ᱥᱠᱩᱞ, ᱫᱮᱦᱨᱟᱫᱩᱱ ᱨᱮᱭᱮ ᱯᱟᱲᱦᱟᱣ ᱞᱮᱫᱟ ᱟᱨ ᱴᱟᱭᱚᱢ ᱛᱮ ᱫᱚ ᱱᱟᱢᱰᱟᱠ ᱰᱚᱱ ᱵᱚᱥᱠᱟ ᱥᱠᱩᱞ ᱨᱮᱭᱮ ᱯᱟᱲᱦᱟᱣ ᱞᱮᱰᱟ|ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱠᱤᱨᱚᱨᱤ ᱢᱟᱞ ᱠᱚᱞᱮᱡᱽ, ᱫᱤᱞᱞᱤ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱟᱨ ᱚᱱᱰᱮ ᱠᱷᱚᱱ ᱜᱮ ᱵᱮᱪᱞᱚᱨ ᱰᱤᱜᱽᱨᱤ ᱫᱚᱭ ᱦᱟᱢᱮᱴ ᱟᱱ ᱛᱟᱸᱦᱮᱸ ᱠᱟᱱᱟ| ᱯᱟᱴᱱᱟᱭᱚᱠ ᱫᱚ ᱢᱤᱫᱴᱮᱱ ᱚᱱᱚᱞᱤᱭᱟᱹ ᱦᱚᱸ ᱠᱟᱱᱟᱭ ᱟᱨ ᱡᱤᱭᱚᱱ ᱨᱮᱭᱟᱜ ᱵᱟᱹᱲᱛᱤ ᱚᱠᱛᱮ ᱜᱮ ᱨᱟᱡᱟᱨᱤ ᱟᱨ ᱳᱰᱤᱥᱟ ᱠᱷᱚᱱ ᱥᱟᱹᱜᱤᱧ ᱨᱮᱭᱮ ᱛᱟᱸᱦᱮᱸ ᱠᱟᱱᱟ|ᱢᱮᱱ ᱠᱷᱟᱱ ᱟᱡ ᱵᱟᱵᱟ ᱵᱤᱡᱩ ᱯᱟᱴᱱᱟᱭᱚᱠ ᱜᱩᱨ ᱛᱟᱭᱱᱚᱢ ᱑᱙᱙᱗ ᱥᱮᱨᱢᱟ ᱨᱮ ᱨᱟᱡᱟᱨᱤ ᱨᱮᱭᱮ ᱵᱚᱞᱚ ᱭᱮᱱᱟ ᱟᱨ ᱤᱱᱟᱹ ᱫᱚᱥᱟᱨ ᱥᱮᱨᱢᱟ ᱨᱮ ᱜᱮ ᱵᱤᱡᱩ ᱡᱚᱱᱚᱛᱟ ᱫᱚᱞᱮ ᱵᱮᱱᱟᱣ ᱠᱮᱫᱟ|ᱤᱱᱟᱹ ᱛᱟᱭᱚᱢ ᱵᱤᱹᱡᱮᱹᱯᱤᱹ ᱥᱟᱶ ᱜᱟᱯᱟᱛᱮ ᱠᱟᱛᱮ ᱳᱰᱤᱥᱟ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮᱭᱮ ᱡᱤᱛᱠᱟᱹᱨ ᱮᱱᱟ ᱟᱨ ᱥᱚᱨᱠᱟᱨ ᱠᱚ ᱵᱟᱱᱫᱷᱟᱣ ᱠᱮᱫᱟ ᱚᱠᱟ ᱨᱮ ᱱᱚᱵᱤᱱ ᱯᱟᱴᱱᱟᱭᱚᱠ ᱫᱚ ᱢᱩᱠᱷᱭᱟᱹ ᱢᱚᱱᱛᱨᱤ ᱠᱚ ᱵᱟᱦᱟᱞ ᱠᱮᱫᱮᱭᱟ|
ᱨᱟᱡᱟᱨᱤ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱡ ᱵᱟᱵᱟ ᱵᱤᱡᱩ ᱯᱟᱴᱱᱟᱭᱚᱠ ᱜᱩᱨ ᱛᱟᱭᱱᱚᱢ, ᱡᱚᱱᱚᱛᱟ ᱫᱚᱞ ᱨᱮᱱ ᱟᱹᱭᱩᱨᱤᱭᱟᱹ ᱠᱚ ᱩᱱᱤ ᱫᱚ ᱟᱥᱠᱟ ᱞᱚᱠ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱠᱚ ᱵᱟᱪᱷᱱᱟᱣ ᱞᱮᱫᱮᱭᱟ| ᱩᱱᱤ ᱫᱚ ᱥᱴᱤᱞ ᱟᱨ ᱢᱟᱭᱤᱱᱥ ᱢᱤᱱᱤᱥᱴᱨᱤ ᱨᱮᱱ ᱥᱚᱦᱮᱫ-ᱮ ᱛᱟᱦᱮᱸ ᱠᱟᱱᱟ, ᱵᱟᱹᱱᱤᱡᱽ ᱵᱮᱯᱟᱨ ᱨᱮᱱ ᱥᱴᱮᱱᱰᱤᱝ ᱠᱚᱢᱤᱴᱤ ᱨᱮᱱ ᱥᱚᱦᱮᱫ-ᱮ ᱛᱟᱦᱮᱸ ᱠᱟᱱᱟ| ᱢᱤᱫ ᱥᱮᱨᱢᱟ ᱛᱟᱭᱚᱢ ᱡᱚᱱᱚᱛᱟ ᱫᱚᱞ ᱫᱚ ᱠᱮᱪᱟᱜ ᱮᱱᱟ ᱟᱨ ᱱᱚᱵᱤᱱ ᱯᱟᱴᱱᱟᱭᱚᱠ ᱫᱚ ᱵᱤᱡᱩ ᱡᱚᱱᱚᱛᱟ ᱫᱚᱞᱮ ᱵᱟᱱᱫᱷᱟᱣ ᱠᱮᱫᱟ ᱟᱨ ᱵᱤᱹᱡᱤᱹᱯᱤᱹ ᱥᱟᱶ ᱜᱟᱛᱮ ᱠᱟᱛᱮ ᱮᱱᱹᱰᱤᱮᱹ ᱨᱮ ᱥᱮᱞᱮᱫ ᱮᱱᱟᱭ ᱟᱨ ᱟᱹᱰᱤ ᱢᱚᱡᱮ ᱩᱫᱩᱜ ᱠᱮᱫ ᱛᱮ ᱭᱩᱱᱤᱭᱚᱱ ᱢᱤᱱᱤᱥᱴᱟᱨ ᱠᱚ ᱵᱟᱦᱟᱞ ᱠᱮᱫᱮᱭᱟ ᱚᱴᱚᱞ ᱵᱤᱦᱟᱨᱤ ᱵᱟᱡᱽᱯᱤ ᱭᱟᱜ ᱥᱚᱨᱠᱟᱨ ᱨᱮ|
ᱥᱟ.ᱠᱷᱭᱟ.ᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ From greenhorn to history-scripting politician, The Hindu, 18 May, 2009
- ↑ "Naveen Patnaik wins record fifth term in Odisha as BJP makes impressive gains". Debabrata Mohanty. 23 May 2019. Retrieved 29 May 2019.
- ↑ "Naveen Patnaik Set to Make History as Odisha Hands Him Power for a Record Fifth Straight Term". News18. 23 May 2019. Retrieved 29 May 2019.
sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn